คลังลุยฟื้นฟูกิจการส่ง‘สุภา’คุมฟินันซ่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — คปภ.ชง “กรณ์” เซ็นคำสั่งตั้ง “สุภา” ควบคุมกิจการฟินันซ่าประกันชีวิต 
นพ.พฤฒิชัย ดำรงรัตน์ รมช.คลัง ในฐานะผู้กำกับดูแลสำนักงานคณะกรรมการส่งเสริมและประกอบธุรกิจประกันภัย (คปภ.) เปิดเผยว่า ได้เสนอเรื่องแต่งตั้งคณะกรรมการควบคุมกิจการบริษัท ฟินันซ่าประกันชีวิต ให้นายกรณ์ จาติกวณิช รมว.คลัง ลงนามแล้ว ซึ่งคณะกรรมการดังกล่าวมีจำนวน 8 คน มี น.ส.สุภา ปิยะจิตติ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เป็นประธานและกรรมการจาก คปภ. ร่วมด้วย
“การดำเนินการดังกล่าวเป็นไปตามมติของกรรมการ คปภ. เพราะถึงกำหนดเส้นตายแผนฟื้นฟูกิจการของทางบริษัทฟินันซ่า และไม่สามารถเพิ่มทุนได้ ซึ่งดำเนินการมาเป็นลำดับ ไม่ใช่อยู่ดีๆ ก็ทำเลย โดยหลังจากนี้เมื่อ รมว.คลังลงนามแล้ว และมีการออกประกาศ คณะกรรมการก็สามารถเข้าไปดำเนินการฟื้นฟูกิจการได้ทันที” นพ.พฤฒิชัย กล่าว
รมช.คลัง กล่าวว่า คณะกรรมการจะเข้าไปควบคุมดูแลไม่ให้เกิดผลกระทบต่อผู้ถือกรมธรรม์ของบริษัท ฟินันซ่าประกันชีวิต เพราะที่ผ่านมาเมื่อ คปภ. เข้าไปควบคุมกิจการของบริษัทใด ก็ไม่มีผลกระทบกับผู้ถือกรมธรรม์ เพราะไม่ได้เป็นการปิดกิจการ และ คปภ.ก็คปภ. ได้มีคำสั่งไม่ให้ฟินันซ่าหาลูกค้าใหม่เพิ่มมาตั้งแต่สัปดาห์ที่ผ่านมา ส่วนบริษัทอื่นๆ นั้น ยืนยันว่ายังไม่มีบริษัทไหนที่มีปัญหาเพิ่มเติมอีก คงมีเฉพาะบริษัท ลิเบอร์ตี้ประกันภัย เท่านั้น ที่อยู่ระหว่างทยอยใส่เงินเพิ่มทุนที่เหลืออีก 100 ล้านบาท เพื่อให้เงินกองทุนไม่ติดลบ
นายพฤฒิชัย กล่าวว่า กรณีที่เกิดขึ้นนี้เป็นปัญหาเฉพาะของบริษัท แต่ไม่ได้มีผลกระทบในภาพรวมของธุรกิจประกันภัยที่ยังสามารถเติบโตได้ปีละ 1215%
นายรณพิทย์ หัสดินทร ณ อยุธยา ผู้ช่วยกรรมการผู้จัดการใหญ่ บริษัท ฟินันซ่าประกันชีวิต กล่าวว่า บริษัทยังคงไม่ได้รับผลกระทบจากข่าวการเข้ามาควบคุมดูแลกิจการของคปภ.และตัวลูกค้าไม่ได้ยื่นเรื่องเพื่อขอเวนคืนกรมธรรม์มากผิดปกติแต่อย่างใด ซึ่งทางตัวแทนได้ที่มีอยู่ประมาณ 3,000 คน ทำความเข้าใจกับลูกค้าถึงเรื่องที่เกิดขึ้นว่าไม่ส่งผลกระทบใดๆ ต่อความคุ้มครอง การจ่ายค่าสินไหมทุกอย่างยังคงเป็นปกติ ซึ่งปัจจุบันบริษัทมีลูกค้ารายเดี่ยวอยู่ประมาณ 1 แสนราย และลูกค้าอุบัติเหตุส่วนบุคคลหรือพีเอ 6 หมื่นราย
"เราโชคดีที่ลูกค้าไม่ได้ตกใจ ถึงขั้นแห่กันมาเวนคืนกรมธรรม์ และสถานะการณ์ทุกอย่างยังคงเป็นปกติ เพียงแต่ขายกรมธรรม์ใหม่ไม่ได้เท่านั้น ทำให้ขณะนี้เราเองก็รอคำตอบจากคปภ.อยู่ว่า จะพิจารณารับเรื่องอุทรณ์เกี่ยวกับการนำอสังหาริมทรัพย์มาเป็นหลักทรัพย์เพื่อใช้เพิ่มทุนตามที่ได้เสนอไปหรือไม่ ซึ่งก็อยากให้ทางคปภ.พิจารณาโดยเร็วที่สุด เพราะบริษัทเองก็เห็นว่า ข้อเสนอที่จะนำอสังหาริมทรัพย์ที่มีอยู่ มาใช้เป็นสาขาและสำนักงานตัวแทนของบริษัทนั้น ก็ตรงกับเกณฑ์ที่คปภ.กำหนดให้ใช้เพิ่มทุนได้ ซึ่งเรื่องนี้คงต้องมองในเรื่องกฎหมายให้ตรงกัน"นายรณพิทย์ กล่าว
นายธีรศักดิ์ สุวรรณยศ กรรมการผู้จัดการธนาคารอิสลามแห่งประเทศไทย กล่าวว่า ธนาคารยังมีนโยบายซื้อหุ้นเพิ่มทุนของบริษัท ฟินันซ่าฯ แต่ต้องรอให้บริษัท ฟินันซ่าฯ ล้างขาดทุนสะสมและความเสียหายทั้งหมดก่อน ซึ่งกลุ่มผู้ถือหุ้นเดิมรับผิดชอบทั้งหมด ทั้งนี้ ธนาคารจะเข้าไปถือหุ้น 49% และใช้เงิน 500 ล้านบาท แลแลc]tมีกลุ่มทุนมาเลเซียสนใจลงทุนอีก 25% และกลุ่มทุนไทย 1020% ส่วนที่เหลือเป็นผู้ถือหุ้นเดิมแต่มีเงื่อนไที่ขะให้สิทธิผู้ถือหุ้นเดิมมาซื้อหุ้นคืนได้ระดับหนึ่ง ในอนาคต 
นายธีรศักดิ์ กล่าวว่า ถึงแม้ว่ากระทรวงการคลังเข้ามาควบคุมกิจการไม่สร้างความเสียกับบริษัทฟินันซ่าประกันชีวิต ซึ่งจะทำให้การดำเนินการแก้ไขปัญหาได้เร็วขึ้น และธนาคารอิสลามและกลุ่มนักลงทุนจากมาเลเซียพร้อมที่จะเข้าไปลงทุนทันที เนื่องจากมีความสนใจที่จะขยายธุรกิจด้านการประกันชีวิต ประกอบกับบริษัทฟินันซ่าประกันชีวิตมีกรมธรรมประกันชีวิตที่เป็นตามหลักศาสนาอิสลาม(ตากาฟุล) และกลุ่มนักลงทุนใหม่มาเลเซียสามารถที่จะเป็นพันธมิตรและเกื้อหนุนธุรกิจได้